钦定古今图书集成/明伦汇编/人事典/第081卷 > 淮南子 > 《览冥训》
## 钦定古今图书集成/明伦汇编/人事典/第081卷 > 淮南子 > 《览冥训》

昔者，师旷奏《白雪》之音，而神物为之下降，风雨暴至，
平公癃病，晋国赤地，庶女叫天，雷电下击，景公台陨，
支体伤折，海水大出。夫瞽师庶女，位贱尚。权轻飞
羽。然而专精厉意，委务积神，上通九天，激厉至精。由
此观之，上天之诛也，虽在旷虚幽闲，辽远隐匿，重袭
石室，界障险阻，无所逃之，亦明矣。武王伐纣，渡于孟
津，阳侯之波，逆流而击，疾风晦冥，人马不相见。于是
武王左操黄钺，右秉白旄，瞋目而㧑之曰：“余任天下，
谁敢害吾意者。”于是风济而波罢。鲁阳公与韩构难，
战酣日暮，援戈而㧑之，日为之反三舍。夫全性保真，
不亏其身，遭急迫难，精通于天，若乃未始出其宗者，
何为而不成？夫死生同域，不可胁凌，勇武一人，为三
军雄。彼直求名耳，而能自要者，尚犹若此，又况夫宫
天地，怀万物，而友造化，含至和，值偶于人形，观九钻

歍唈流涕，狼戾不可止。精神形于内，而外谕哀于人
心，此不传之道，使俗人不得其君形者而效其容，必
为人笑。故蒲且予之连鸟于百仞之上，而詹何之鹜
鱼于大渊之中，此皆得清净之道，太浩之和也。夫物
类之相应，元妙深微，知不能论，辩不能解。故“东风至
而酒湛溢，蚕珥丝而商弦绝”，或感之也。“画随灰而月
运阙，鲸鱼死而彗星出”，或动之也。故圣人在位，怀道
而不言，泽及万民，君臣乖心，则背谲见于天，神气相
应征矣。故山云草莽，水云鱼鳞，旱云烟火，涔云波水，
各象其形类，所以感之。夫阳燧取火于日，方诸取露
于月。天地之间，巧历不能举其数，手征忽恍不能览
其光。然以掌握之中，引类于太极之上，而水火可立
致者，阴阳同气相动也，此《傅说》之所以骑辰尾也。故
“至阴飂飂，至阳赫赫”，两者交接成和，而万物生焉，众
雄而无又何化之所能造乎。